गोकुलानन्द को यह बात निमंत्रण सी लगी। वे खुले में जूता खोल आनंद मग्न हो वापस अंदर जा पहुंचे। रसोईघर में रखे एल्यूमिनियम की चपटी हांडी, डेकची को खंगाल डाला, छींके में रखे दूध का भगोना नीचे उतार कर रख दिया, पानी के घड़े से निकालकर पानी पिया, यहां-वहां देख कर कुनमुनाये और तब बहू के पास जाकर बोले-सत्य कह, तेरे ससुर ने दारू कहां छुपा कर रखा है। नहीं तो तेरे आदमी और ससुर दोनों को अंदर कर दूंगा।